ИСРАИЛ. Кху ламчуьра аренга довлу некъаш х1инцале эскарша дихкина ду вайна. Тхойшиъ дукха хала кхечира Соьлжа-Г1ала. Цигахь бевзачара, безачара – массара а йоккхачу дегайовхонца хьахавеш вуьйцура Ахьмад-Хьаьжа. Х1ара вайн миска къам кху т1еман балех к1елхьарадаккха нийят дина араваьлла иза, бохуш. Соьлжа-Г1алахь нах т1еоьцуш меттиг ю цуьнан. Цигахь дукха адам дара гулделла, Ахьмад-Хьаьжина т1екхача лууш. Тхойшиъ ламчуьра генара веана хилар хехочо шега хаийтича, рог1ехь ца латтош, т1еийцира Ахьмад-Хьаьжас. Ч1ог1а лерина ла а дуьйг1ира, охашимма вайгара хьал дуьйцуш. Цо ша т1елаьцна декхар а, вайн халкъ т1амах к1елхьарадаккха, и т1ом кхин цкъа а вайн коча ца баийта ша хьоьгуш долу къа а дийцира. Со ч1ог1а тешна иза доггах вайн къоманна орцахваьлла, Делан дуьхьа къахьоьгуш хиларх.